|  |
| --- |
| **Tilsynsrapport** |
| Institution: Fru Hedevig Bagger |
| Dato: 21.03.22 Tilsynsførendes navn: Pernille Theisen Anmeldt/uanmeldt besøg: Anmeldt |
| Vagtplan: ok Straffe-og børneattester: ok Børnelister: ok |
| Antal børn i alt 27 / i dag: 25. Antal voksne i alt 4 / i dag: 5 (1 vikar) hvoraf 3 er uddannet. |

**Dagens aktiviteter:**

Maxigruppen skal besøge Holbergskolen, hvor 10 børn skal starte op til maj måned.

Resten af børnehaven skal til Naturværkstedet Streyf.

Tilsynet går med til Naturværkstedet Streyf.

**Tilsynets observationer og dialog om praksis.**

**1. Sociale relationer**

**— positiv voksenkontakt hver dag**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er det pædagogiske personale imødekommende og lydhør overfor børnene?

2. Taler personalet med børnene om deres oplevelser og ideer, bærer samværet præg af interesse for børnene?

3. Er det pædagogiske personale til rådighed og tilbyder sin hjælp, når barnet er usikkert, bange eller ked af det?

4. Er personalets sprog og handling tilpasset barnets udtryk, og viser personalets handling overfor barnet, at barnets perspektiv er forstået?

5. Er personalets engagement og opmærksomhed rettet mod børnene snarere end mod kollegaerne?

**Observationsbeskrivelse:**

Alle børn og voksne går i garderoben og børnene begynder at tage overtøj på. De børn som har brug for hjælp, bliver hjulpet af voksne. Når børnene er færdige og klar, venter de ude i gården.

En voksen beder børnene om at tage deres rygsække på, bagefter fortæller den voksne hvem der skal holde hinanden i hånden.

Børnene stiller sig op på række, med den makker de skal holde i hånden, og venter til alle er klar til at gå.

De voksne fordeler sig mellem børnene og alle kommer afsted mod Naturværkstedet Streyf.

På turen er børnene opmærksomme på omgivelserne og går fint på række hele vejen.

**Status**

Ny indsats:

Tilpas indsats:

Vedligeholdt indsats: X

De voksne har deres fokus på børnene. De voksne er til rådighed og tilbyder hjælp til de børn som har behov. Samværet bærer præg af interesse for børnene.

**2. Inklusion og fællesskab**

**— børne- og ungefællesskaber til alle**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er der adgang til forskellige legemuligheder fx rolleleg, regelleg, konstruktionsleg og fysisk udfordrende leg?

2. Hjælper det pædagogiske personale de børn, der sidder passivt, går formålsløst rundt og/eller forstyrrer legen for andre med at blive involveret i leg eller konstruktiv aktivitet? Er der balance mellem voksen- og børneinitierede aktiviteter?

3. Hjælper det pædagogiske personale børnene med at løse konflikter, hvis de ikke selv kan, ved at tale om, hvad der skete?

4. Sørger det pædagogiske personale for at børnene inddrages i dagligdagens opgaver og rutiner?

5. Bærer samværet mellem børnene præg af, at alle børn er med i børnefællesskaber med positive barn-barn relationer?

**Observationsbeskrivelse:**

På Naturværkstedet Streyf.

Da alle ankommer, lægger børnene deres rygsæk på samlingsstedet. Efter en fælles gennemgang af reglen om at alle børn skal blive på området, fordeler børnene sig rundt. En voksen går ind i huset og finder insektglas frem, og aftaler med fire børn at de skal ud og finde insekter sammen.

De andre tre voksne fordeler sig rundt efter hvor børnene er, og har fokus på børnenes interesser.

Børnene leger og finder hurtigt på forskellige aktiviteter. Alle børn er inkluderet i et børnefællesskab.

En voksen spørger en gruppe børn, om de vil hjælpe med at finde nogle bestemte blade, som skal samles til et projekt de senere kan lave.

En gruppe børn har fundet et sted, hvor der er bygget hule af nogle forskellige brædder. De finder nogle planker som de slæber rundt på og fortæller at de er pirater som bor her i skoven.

En gruppe på tre børn bygger en vippe med et bræt som ligger over et væltet træ. De skiftedes to og to til at vippe, mens det tredje barn kigger på. Børnene har mange samtaler med hinanden imens de leger.

Alle børn er fordybet i lege rundt i området.

En voksen har været inde i huset og har her lånt en sav og et papegøjenæb, som børnene på skift kan prøve at arbejde med. Flere børn er interesseret i at prøve at save, og den voksne guider og viser børnene hvordan saven skal bruges.

**Status.**

Ny indsats:

Tilpas indsats:

Vedligeholdt indsats: X

Tilsynet oplever at alle børn er inkluderet i fællesskaber med positive relationer.

Tilsynet oplever at alle voksne fordeler sig rundt på Naturværkstedet og støtter op om børnenes aktiviteter. De voksne igangsætter forskellige aktiviteter som børnene kan være med i hvis de har lyst.

**3. Sprogindsatsen**

**— muligheder gennem sprog**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne

1. Understøtter det fysiske læringsrum børnenes sproglige udvikling (plakater, billeder, dekorationer, dokumentation mv.)? Er der materialer (fx bøger, spil og klæd-ud-tøj) tilgængelige for børnene, og inviterer ruminddeling og indretning til forskellige lege og aktiviteter, herunder sproglig interaktion mellem børnene (fx læsekrog, malerværksted, rytmikrum)?

2. Er der gode betingelser for kommunikation i form af en god fordeling af voksne og børn, opdeling i mindre børnegrupper og et lavt støjniveau?

3. Arbejdes der systematisk med sprogunderstøttende strategier, og finder der samtaler sted mellem børn og voksne, hvor den voksne bevidst ”udvider” og ”strækker” børnenes sprog?

4. Tilpasser de voksne deres sprogbrug til det enkelte barn med fokus på nærmeste udviklingszone?

5. Lægges der vægt på i den daglige praksis, at der leges med sprog gennem fx rim, remser, sprogleg/sprogfjolleri, sang/sanglege eller læsning?

**Observationsbeskrivelse:**

I børnehaven er alle børn i gang med aktiviteter. En gruppe børn sidder og tegner. Et barn fortæller at hun har tegnet en sol, og at de skal til Streyf i dag.

De voksne er fordelt rundt på stuerne og går til og fra, alt efter hvor børnene har behov for hjælp.

De voksne har forskellige samtaler med børnene omkring det som børnene er optaget af.

Der er en god ruminddeling som tilgodeser forskellige læringsrum i børnehaven.

Der er gode betingelser for kommunikation i form af god fordeling af voksne og børn. Tilsynet oplever desuden et lavt støjniveau.

**Status**

Ny indsats:

Tilpas indsats:

Vedligeholdt indsats: X

Der er gode forudsætninger for at små samtaler finder sted, både på grund af de gode fysiske rammer men også gennem den nærværende kontakt de voksne har med børnene. De voksne benytter sprogstrategier som udvider børnenes samtaler, ved at spørger nysgerrigt ind til børnenes interesser.

**Samlet vurdering og opfølgning:**

Tilsynet vurderer at der arbejdes målrettet med den pædagogiske opgave i Fru Hedevig Bagger.

De voksne har fokus rettet på børnene og viser stort engagement i arbejdet med børnene.

Tilsynet oplever at alle børn er inkluderet i positive børnefællesskaber.

I Fru Hedevig Bagger er der stor variation i aktiviteter for børnene, som er med til at støtte op om et udviklende læringsmiljø for børnene.